# Apstiprināti

# ar Rīgas valstspilsētas pašvaldības

# Pilsētas attīstības departamenta

#  14.11.2023. rīkojumu Nr. DA-23-145-rs

# Rīgas valstspilsētas pašvaldībai piederošu nekustamo īpašumu daļu (sabiedriskā transporta pieturvietu) nomas tiesību izsoles Nr. 1 noteikumi

1. **Vispārīgā informācija**
	1. **Izsoles organizētājs** – Rīgas valstspilsētas pašvaldības Pilsētas attīstības departaments, adrese: Dzirnavu ielā 140, Rīga, LV-1050; tālrunis +371 67105800, izveidota nomas tiesību izsoles komisija (turpmāk – **Komisija**).
	2. **Izsoles priekšmets** – nomas tiesības uz Nomas objektiem.
	3. **Izsoles mērķis** – Nomas objektu iznomāšana par iespējami augstāko nomas maksu.
	4. **Izsoles veids** – mutiska izsole ar augšupejošu soli.
	5. **Kontaktpersona** – persona, kura pilnvarota sniegt paskaidrojumus:
		1. par izsoles noteikumiem un dalībnieku pieteikumu iesniegšanu – Rīgas valstspilsētas pašvaldības Pilsētas attīstības departamenta Pilsētvides dizaina un inženierbūvju pārvaldes Vides projektu nodaļas galvenā eksperte Inita Pavāre, e-pasts: inita.pavare@riga.lv;
		2. par Nojumes tehniskajiem rasējumiem – Rīgas valstspilsētas pašvaldības Pilsētas attīstības departamenta Pilsētas arhitekta dienesta pilsētas galvenā dizainere Evelīna Ozola, e-pasts: evelina.ozola@riga.lv.
	6. Izsoli izsludina, ievietojot sludinājumu un izsoles noteikumus Rīgas valstspilsētas pašvaldības Pilsētas attīstības departamenta oficiālajā tīmekļvietnē: <https://www.rdpad.lv/> un Rīgas valstspilsētas pašvaldības oficiālajā tīmekļvietnē: <https://pasvaldiba.riga.lv/>.
	7. **Pieteikumu iesniegšanas vieta** – pieteikums tiek iesniegts elektroniski, tas nosūtāms uz elektroniskā pasta adresi: padizsole@riga.lv.
	8. **Pieteikuma iesniegšanas laiks un veids** – laika periodā **no 2023. gada 15. novembra plkst. 13.00 līdz 2023. gada 12. decembra plkst. 13.00** nosūta pieteikumu, kas parakstīts ar drošu elektronisko parakstu un laika zīmogu, uz elektroniskā pasta adresi: padizsole@riga.lv.
	9. Par dalību Izsolē ir noteikts **Izsoles nodrošinājums** **5000,00 EUR** (pieci tūkstoši *euro,* 00 *centi*) (bez PVN) (turpmāk – **Nodrošinājums**). Nodrošinājums jāsamaksā ar bankas pārskaitījumu ne vēlāk kā pieteikuma par dalību Izsolē iesniegšanas dienā Rīgas valstspilsētas pašvaldībai (nodokļa maksātāja Nr. LV90011524360) uz kontu Nr. **LV36RIKO0020200002010**, kas atvērts Luminor Bank AS Latvijas filiāle, kods RIKOLV2X, iemaksas mērķī norādot: **207 Rīgas** valstspilsētas pašvaldības **Pilsētas attīstības departamentam, dalībai izsolē Nr. 2023/1.**
	10. Izsoles noteikumi izstrādāti, ņemot vērā Ministru kabineta 2018. gada 19. jūnija noteikumus Nr. 350 “Publiskas personas zemes nomas un apbūves tiesības noteikumi”, Ministru kabineta 2018. gada 20. februāra noteikumus Nr. 97 "Publiskas personas mantas iznomāšanas noteikumi".
	11. Atsevišķi šajos noteikumos lietoto terminu skaidrojumi:
		1. ***Iznomātājs*** – Rīgas valstspilsētas pašvaldības Pilsētas attīstības departaments;
		2. ***Noteikumi*** – šie, Rīgas valstspilsētas pašvaldībai piederošo nekustamo īpašumu daļu (sabiedriskā transporta pieturvietu) nomas tiesību izsoles Nr. 1 noteikumi;
		3. ***Komisija*** – ar Rīgas valstspilsētas pašvaldības Pilsētas attīstības departamenta rīkojumu izveidota nomas tiesību izsoles komisija;
		4. ***Tehniskās dokumentācijas izvērtēšanas komisija*** – ar Rīgas valstspilsētas pašvaldības Pilsētas attīstības departamenta rīkojumu izveidota Izsoles pretendentu iesniegtās tehniskās dokumentācijas izvērtēšanas komisija;
		5. ***Nomas objekti*** – Noteikumu 2.1. punktā norādītie;
		6. ***Izsole*** – atbilstoši Noteikumos noteiktajam rīkota izsole par nomas tiesībām uz Nomas objektiem;
		7. ***Izsoles pretendents*** – juridiska persona, personālsabiedrība vai fiziska persona (t.sk. individuālais komersants), kura iesniegusi pieteikumu dalībai Izsolē un iemaksājusi dalībai Izsolē noteikto Nodrošinājumu;
		8. ***Izsoles dalībnieks*** – Izsoles pretendents, kura iesniegto pieteikumu dalībai Izsolē Komisija atzinusi par atbilstošu Noteikumiem, kurš atbilst Noteikumos noteiktajām prasībām un noteiktajā termiņā un apmērā iemaksājis Izsoles Nodrošinājumu;
		9. ***Nomas līgums*** – līgums par Nomas objektu iznomāšanu, kas tiek slēgts ar Izsolē uzvarējušo Izsoles dalībnieku.

# Informācija par Nomas objektiem

* 1. **Nomas objekti** – Rīgas valstspilsētas pašvaldībai piederošo nekustamo īpašumu zemes daļas (sabiedriskā transporta pieturvietas), kā arī uz zemes gabala esošo inženierbūvju (gājēju ietves, laukumi ar cieto segumu u.tml.) daļas (ja tādas atrodas uz zemes gabala), kas norādītas Noteikumu 1. pielikumā, ar platību – 2 m2.
	2. **Nomas objektu izmantošanas mērķis** – sabiedriskā transporta pieturvietu nojumju (turpmāk – **Nojumes)** izvietošana, t.sk. nodrošinot Nojumju būvniecību un apsaimniekošanu atbilstoši Nomas līgumam un Nojumju tehniskajai specifikācijai ar tiesībām Nojumēs izvietot tīkla reklāmas objektus (turpmāk – **Reklāmas objekti**).
	3. Nomas objektu atrašanās vieta un cita informācija par Nomas objektiem norādīta Noteikumu 1. pielikumā.
	4. **Nomas objektu apskate** – Nomas objekti pieejami apskatei jebkurā laikā bez Izsoles organizētāja pārstāvja dalības.

# Iznomāšanas termiņš un Izsoles sākumcena

* 1. **Iznomāšanas termiņš** – **20 (divdesmit) gadi**.
	2. **Izsoles sākuma nomas maksa** – **251 944,00** **EUR** (divi simti piecdesmit viens tūkstotis deviņi simti četrdesmit četri *euro*, 00 centi) (bez PVN) gadā par Nomas objektiem, noteikta saskaņā ar sertificēta nekustamā īpašuma vērtētāja noteikto tirgus nomas maksas vērtējumu (turpmāk – Izsoles sākumcena).

# Izsoles pretendenti, to pieteikumu pieņemšanas un reģistrācijas kārtība

* 1. Par Izsoles pretendentu var kļūt juridiska persona, personālsabiedrība vai fiziska persona (tai skaitā individuālais komersants), kura saskaņā ar spēkā esošajiem normatīvajiem aktiem var iegūt nomas tiesības uz Nomas objektiem, t.i., Izsoles pretendentam ir jābūt saimnieciskās darbības veicējam reklāmas pakalpojumu jomā. Ja Izsoles pretendents ir personālsabiedrība, tad vismaz vienam no personālsabiedrības biedriem ir jābūt saimnieciskās darbības veicējam reklāmas pakalpojumu jomā.
	2. Uz Izsoles pretendentu (arī visiem piegādātāju apvienības dalībniekiem vai personālsabiedrības biedriem (ja Izsoles pretendents ir piegādātāju apvienība vai personālsabiedrība) attiecas Starptautisko un Latvijas Republikas nacionālo sankciju likuma 11.1 panta izslēgšanas nosacījumi.
	3. Izsoles pretendents ir tiesīgs piedalīties Izsolē ar pilnvarotā pārstāvja starpniecību. Pilnvarotā pārstāvja darbības Izsolē ir saistošas Izsoles dalībniekam. Izsoles pilnvaroto pārstāvju atsaukšana vai aizstāšana ar citu Izsoles pilnvaroto pārstāvi stājas spēkā ar brīdi, kad Komisijai tiek iesniegts attiecīgs pārstāvja atsaukšanas vai aizstāšanas dokuments.
	4. Par Izsoles pretendentu nedrīkst kļūt Iznomātāja vai Rīgas valstspilsētas pašvaldības atbildīgās amatpersonas un Komisijas locekļi, kā arī citas personas, kuras saskaņā ar amata pienākumiem vai atsevišķu uzdevumu piedalās Nomas objektu iznomāšanā (tās organizēšanā, rīkošanā).
	5. Lai pieteiktos dalībai Izsolē, Izsoles pretendenti – **fiziskās personas** (izņemot individuālo komersantu) iesniedz pieteikumu (turpmāk –Pieteikums), kas sastāv no šādiem dokumentiem:
		1. Komisijai adresēts pieteikums (saskaņā ar veidlapu, skat. Noteikumu 3. pielikumu, pieteikuma elektroniskā versija ir pieejama tīmekļvietnē <https://www.rdpad.lv/> un <https://pasvaldiba.riga.lv/>), kas satur t.sk.:
			1. apliecinājumu, ka Izsoles pretendents nav atzīstams par nelabticīgu nomnieku, ievērojot Noteikumu 5.1. apakšpunktā norādītos labticības izvērtēšanas kritērijus,
			2. apliecinājumu, ka Izsoles pretendents uz Pieteikuma iesniegšanas brīdi nav pasludināts par maksātnespējīgu, netiek likvidēts, tā saimnieciskā darbība nav apturēta vai pārtraukta, nav uzsākta tiesvedība par tā bankrotu,
			3. apliecinājumu, ka Izsoles pretendents piekrīt, ka Noteikumu 3. pielikumā norādītie personas dati – personas vārds, uzvārds, personas kods, dzīvesvietas adrese, oficiālā elektroniskā adrese vai e-pasta adrese,kontaktinformācija un bankas konts – tiks izmantoti, lai pārliecinātos par sniegtās informācijas patiesīgumu un Noteikumos noteiktajos gadījumos pārskaitītu iemaksāto Nodrošinājumu,
			4. apliecinājumu, ka Izsoles pretendentam ir pieejami brīvi finanšu līdzekļi, kas tiek rezervēti saistību izpildes nodrošināšanai, vai kredītresursu pieejamība tādā kredītiestādē, kurai ir tiesības sniegt finanšu pakalpojumus Latvijas Republikā vai Eiropas Savienības dalībvalstī, vai Eiropas Ekonomiskās zonas valstī;
		2. Nojumes tehniskā dokumentācija, kas satur:
			1. rasējumus, kuros uzskatāmi attēloti visi Nojumes tehniskajā specifikācijā paredzēto modeļu veidi (standarta modelis un tā tipi, sašaurinātais modelis un tā tipi, modifikācijas iespējas sienām un jumtam) un elementi (soli, informācijas panelis, reklāmas objekts, gaismekļi):
				1. arhitektūras rasējumus (plāns, pretskats, sānskati) mērogā 1:25 vai 1:50, ar skaidri nolasāmiem izmēriem un skaidrojumiem, dwg vai pdf failu formātā,
				2. principiālus būvkonstrukciju risinājumus (nesošo konstrukciju galvenie griezumi un mezgli, pamatu risinājums un nesošo konstrukciju stiprinājums tajos) mērogā 1:20, 1:10 vai 1:5, ar skaidri nolasāmiem izmēriem un skaidrojumiem, dwg vai pdf failu formātā,
			2. trīsdimensionālu nojumes attēlojumu — vismaz 1 (viens) aksonometrisks vai perspektīvas līniju zīmējums vai vizualizācija katram tehniskajā specifikācijā paredzētajam modeļu veidam (standarta modelim un tā tipiem un sašaurinātajam modelim un tā tipiem) jpg, png vai pdf failu formātā vismaz 150dpi izšķirtspējā,
			3. vismaz 2 (divas) fotogrāfijas jpg failu formātā vismaz 150dpi izšķirtspējā – gadījumā, ja nojume ir esoša;
		3. Nodrošinājuma samaksu apliecinošs dokuments (bankas zīmogs nav nepieciešams);
		4. Notariāla pilnvara pārstāvēt fizisko personu Izsolē un parakstīt Nomas līgumu, ja attiecīgo fizisko personu pārstāv cita persona;
	6. Lai pieteiktos dalībai Izsolē, Izsoles pretendenti – **juridiskās personas, personālsabiedrības,** **individuālie komersanti** – iesniedz Pieteikumu, kas sastāv no šādiem dokumentiem:
		1. Komisijai adresēts pieteikums (saskaņā ar veidlapu, skat. Noteikumu 3. pielikumu, pieteikuma elektroniskā versija ir pieejama tīmekļvietnē <https://www.rdpad.lv/> un <https://pasvaldiba.riga.lv/>), kas satur t.sk.:
			1. apliecinājumu, ka Izsoles pretendents nav atzīstams par nelabticīgu nomnieku, ievērojot Noteikumu 5.1. apakšpunktā norādītos labticības izvērtēšanas kritērijus,
			2. apliecinājumu, ka Izsoles pretendents uz Pieteikuma iesniegšanas brīdi nav pasludināts par maksātnespējīgu, tam nav uzsākts likvidācijas process, tā saimnieciskā darbība nav apturēta vai pārtraukta, nav uzsākta tiesvedība par darbības izbeigšanu, maksātnespēju vai bankrotu,
			3. apliecinājumu, ka Izsoles pretendents piekrīt, ka Noteikumu 3. pielikumā norādītie dati – nosaukums, vienotais reģistrācijas numurs, juridiskā adrese, oficiālā elektroniskā adrese vai e-pasta adrese,kontaktinformācija un bankas konts – tiks izmantoti, lai pārliecinātos par sniegtās informācijas patiesīgumu un Noteikumos noteiktajos gadījumos pārskaitītu iemaksāto Nodrošinājumu,
			4. apliecinājumu, ka Izsoles pretendentam ir pieejami brīvi finanšu līdzekļi, kas tiek rezervēti saistību izpildes nodrošināšanai, vai kredītresursu pieejamība tādā kredītiestādē, kurai ir tiesības sniegt finanšu pakalpojumus Latvijas Republikā vai Eiropas Savienības dalībvalstī, vai Eiropas Ekonomiskās zonas valstī. Ja Pretendents ir piegādātāju apvienība vai personālsabiedrība, tad Noteikumu apakšpunktā minētais apliecinājums jāiesniedz visiem piegādātāju apvienības dalībniekiem (personālsabiedrības biedriem) kopā;
		2. Nojumes tehniskā dokumentācija, kas satur:
			1. rasējumus, kuros uzskatāmi attēloti visi Nojumes tehniskajā specifikācijā paredzēto modeļu veidi (standarta modelis un tā tipi, sašaurinātais modelis un tā tipi, modifikācijas iespējas sienām un jumtam) un elementi (soli, informācijas panelis, reklāmas objekts, gaismekļi):
				1. arhitektūras rasējumus (plāns, pretskats, sānskati) mērogā 1:25 vai 1:50, ar skaidri nolasāmiem izmēriem un skaidrojumiem, dwg vai pdf failu formātā,
				2. principiālus būvkonstrukciju risinājumus (nesošo konstrukciju galvenie griezumi un mezgli, pamatu risinājums un nesošo konstrukciju stiprinājums tajos) mērogā 1:20, 1:10 vai 1:5, ar skaidri nolasāmiem izmēriem un skaidrojumiem, dwg vai pdf failu formātā,
			2. trīsdimensionālu nojumes attēlojumu — vismaz 1 (viens) aksonometrisks vai perspektīvas līniju zīmējums vai vizualizācija katram tehniskajā specifikācijā paredzētajam modeļu veidam (standarta modelim un tā tipiem un sašaurinātajam modelim un tā tipiem) jpg, png vai pdf failu formātā vismaz 150dpi izšķirtspējā,
			3. vismaz 2 (divas) fotogrāfijas jpg failu formātā vismaz 150dpi izšķirtspējā – gadījumā, ja nojume ir esoša;
		3. Nodrošinājuma samaksu apliecinošs dokuments (bankas zīmogs nav nepieciešams);
		4. Notariāla pilnvara pārstāvēt juridisko personu, personālsabiedrību vai individuālo komersantu Izsolē un parakstīt Nomas līgumu, ja attiecīgi juridisko personu, personālsabiedrību vai individuālo komersantu pārstāv persona, kuras pārstāvības tiesības nav norādītas Uzņēmumu reģistra tīmekļvietnē info.ur.gov.lv publicētajā informācijā;
		5. ja Izsoles pretendents ir personālsabiedrība, Noteikumu 3. pielikumu paraksta katrs personālsabiedrības biedrs, tādējādi apliecinot, ka katrs personālsabiedrības biedrs atbilst Noteikumu 3. pielikumā norādītajiem apliecinājumiem. Papildus personālsabiedrība iesniedz starp tās biedriem noslēgtu vienošanos, kurā norādītas ziņas par katru biedru, kompetenču sadalījums starp biedriem un pilnvarotā persona, kura pārstāvēs personālsabiedrības intereses Izsoles procesā;
		6. ja par Izsoles pretendentu vai kādu no personālsabiedrības biedriem, tā amatpersonām, informācija nav iekļauta Uzņēmumu reģistra tīmekļvietnē info.ur.gov.lv, Izsoles pretendentam vai attiecīgajam personālsabiedrības biedram jāiesniedz pārstāvības tiesības apliecinošs atbilstošs dokuments, ko izsniegusi kompetentā institūcija;
	7. Izsoles pretendents līdz Pieteikuma iesniegšanai Iznomātājam ir tiesīgs konsultēties ar Iznomātāja kontaktpersonu Rīgas valstspilsētas pašvaldības Pilsētas attīstības departamenta Pilsētas arhitekta dienesta pilsētas galveno dizaineri Evelīnu Ozolu par Nojumes tehniskās dokumentācijas nosacījumu izpildi.
	8. Visi dokumenti iesniedzami latviešu valodā. Ja dokuments ir citā valodā, tam pievieno notariāli apliecinātu tulkojumu latviešu valodā.
	9. Visiem iesniegtajiem dokumentiem, lai tiem būtu juridisks spēks, jābūt noformētiem atbilstoši Dokumentu juridiskā spēka likumam, Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”, kā arī saskaņā ar Noteikumiem. Ja attiecināms, dokumentiem jāatbilst Dokumentu legalizācijas likumā noteiktām prasībām. Elektroniski iesniegtajiem dokumentiem papildus ievēro Elektronisko dokumentu likumu un Ministru kabineta 2005. gada 28. jūnija noteikumus Nr. 473 "Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām".
	10. Visiem Pieteikuma dokumentiem, t.sk. Nojumes tehniskajai dokumentācijai, jābūt iesniegtiem visiem vienlaicīgi, atsūtot tos vienā e-pasta vēstulē.
	11. Pieteikuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma pareizību, Komisija dokumentu salīdzināšanai var pieprasīt, lai tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
	12. Elektroniski iesniegtie dokumenti iesniedzējam netiek atdoti/atgriezti arī gadījumos, ja tie nav iesniegti noteiktajā Pieteikuma iesniegšanas termiņā.
	13. Ar Pieteikuma iesniegšanu ir uzskatāms, ka Izsoles pretendents:
		1. piekrīt Izsoles Noteikumiem;
		2. ir informēts par personas datu apstrādi saskaņā ar Noteikumu 7. pielikumu un piekrīt Rīgas valstspilsētas pašvaldības Pilsētas attīstības departamenta un Komisijas veiktajai personas datu apstrādei Nomas līguma noslēgšanas un administrēšanas mērķim.
	14. Pieteikumu dalībai Izsolē, t.sk. Nojumes tehnisko dokumentāciju, Izsoles pretendents iesniedz ne vēlāk kā līdz 2023. gada 12. decembra plkst. 13.00, Noteikumu 1.8. un 1.9. punktā noteiktajā laikā. Pieteikumi, kas tiks iesniegti pēc minētā laika, netiks pieņemti un Rīgas valstspilsētas pašvaldības Pilsētas attīstības departamentā netiks reģistrēti kā saņemtie dokumenti un iesniedzējam tiks nosūtīts e-pasts ar informāciju, ka Pieteikums netiek pieņemts un reģistrēts.
	15. Izsoles pretendents ir atbildīgs par visu iesniegto dokumentu un tajos norādīto ziņu/apliecinājumu patiesumu.
	16. Saņemot Pieteikumu, dokumentu pieņēmējs/saņēmējs pārliecinās, vai Pieteikums iesniegts Noteikumu 1.8. punktā noteiktajā datumā un laikā. Pirms vai pēc Noteikumu 1.8. punktā noteiktā datuma un laika iesniegtie Pieteikumi netiek reģistrēti saņemto Pieteikumu reģistrā. Ņemot vērā iesniegtos Pieteikumus, tiek sagatavots saņemto Pieteikumu reģistrs, kurā Pieteikumu saņemšanas secībā tiek reģistrēti Pieteikumi, tajā norādot saņemšanas datumu un laiku, kā arī Izsoles pretendentu.
	17. Izsoles pretendents ir tiesīgs grozīt vai atsaukt iesniegto Pieteikumu, rakstiski par to paziņojot 24 (divdesmit četras) stundas pirms Pieteikuma iesniegšanas termiņa beigām. Grozot Pieteikumu, Izsoles pretendentam rakstveidā jāatsauc iepriekš iesniegtais Pieteikums un jāiesniedz jauns Pieteikums atbilstoši Noteikumos noteiktajām prasībām un kārtībai. Atsauktais Pieteikums netiek atvērts un vērtēts, ja iespējams, tas tiek atgriezts Izsoles pretendentam.
	18. Ziņas par saņemtajiem Izsoles pretendentu Pieteikumiem un to skaitu neizpauž līdz Izsoles sākumam.
	19. Pēc Pieteikumu iesniegšanas termiņa beigām:
		1. Komisija izvērtē Pieteikumu reģistrā reģistrēto Pieteikumu atbilstību Noteikumos noteiktajam;
		2. Tehniskās dokumentācijas izvērtēšanas komisijaizvērtē iesniegto Nojumes tehnisko dokumentāciju un sniedz atzinumu Komisijai par Nojumes tehniskās dokumentācijas atbilstību Nojumes tehniskajai specifikācijai;
		3. Izsoles pretendentus, kuru Pieteikumi atbilst Noteikumos noteiktajam un par kuru iesniegto Nojumes tehnisko dokumentāciju Tehniskās dokumentācijas izvērtēšanas komisija ir sniegusi pozitīvu atzinumu, reģistrē Izsoles dalībnieku sarakstā Pieteikumu iesniegšanas secībā, kā arī šiem Izsoles pretendentiem uz Pieteikumos norādītajām e-pasta adresēm tiek nosūtīts uzaicinājums piedalīties Izsolē.
		4. Pretendentus, kuru Pieteikumi neatbilst Noteikumos noteiktajam vai par kuru iesniegto Nojumes tehnisko dokumentāciju Tehniskās dokumentācijas izvērtēšanas komisija ir sniegusi negatīvu atzinumu, Izsoles dalībnieku sarakstā nereģistrē. Izsoles dalībnieku sarakstā neiekļautie Pretendenti par neiekļaušanu Izsoles dalībnieku sarakstā tiek informēti, informāciju nosūtot uz Pretendenta Pieteikumā norādīto e-pasta adresi līdz Izsoles norises dienai.
	20. Izsoles dalībnieku sarakstā norāda šādas ziņas:

Izsoles dalībnieka kārtas numuru;

Izsoles dalībnieka pilnu nosaukumu un reģistrācijas Nr. (juridiskai personai, personālsabiedrībai, individuālajam komersantam) vai fiziskas personas vārdu, uzvārdu un personas kodu.

* 1. Visas izmaksas, kas saistītas ar Pieteikuma sagatavošanu, sedz Izsoles pretendents.

# Potenciālā nomas tiesību pretendenta labticības izvērtēšanas kritēriji

* 1. Izsoles pretendents nav uzskatāms par labticīgu šādos gadījumos:
		1. Izsoles pretendentam Pieteikuma iesniegšanas brīdī par Rīgas valstspilsētas pašvaldības Pilsētas attīstības departamenta administrētajiem maksājumiem un/vai pret Rīgas valstspilsētas pašvaldības Pilsētas attīstības departamentu ir neizpildītas maksājumu saistības, t.sk. neatlīdzināti zaudējumi, nomas maksas un ar to saistīto maksājumu parāds, pašvaldības nodevas par reklāmas, afišu, sludinājumu un citas vizuālās informācijas izvietošanu Rīgā parāds, administratīvo naudas sodu parādi, kas kopā pārsniedz 150,00 EUR (viens simts piecdesmit *euro,* 00 centi);
		2. Izsoles pretendentam Pieteikuma iesniegšanas brīdī ir Valsts ieņēmumu dienesta administrēto nodokļu parāds, kas pārsniedz 150,00 EUR (viens simts piecdesmit *euro*, 00 centi);
		3. Izsoles pretendentam Pieteikuma iesniegšanas brīdī ir Pašvaldības nodokļu pārvaldes administrēto nodokļu parāds, kas pārsniedz 150,00 EUR (viens simts piecdesmit *euro,* 00 centi);
		4. Ar Izsoles pretendentu pēdējā gada laikā no Pieteikuma iesniegšanas dienas Iznomātājs ir vienpusēji izbeidzis līgumu par nekustamā īpašuma lietošanu tāpēc, ka Izsoles pretendents nav pildījis līgumā noteiktos pienākumus, vai stājies spēkā tiesas nolēmums, uz kura pamata tiek izbeigts cits ar Iznomātāju  noslēgts līgums par nekustamā īpašuma lietošanu Izsoles pretendenta rīcības dēļ;

## Izsoles pretendents pēdējā gada laikā no Pieteikuma iesniegšanas dienas nav labticīgi pildījis ar Iznomātāju noslēgtajā līgumā par īpašuma lietošanu noteiktos pienākumus - Izsoles pretendentam ir bijuši vismaz trīs maksājumu kavējumi, kas kopā pārsniedz vienu nomas maksas aprēķina periodu.

* 1. Iznomātājs neiznomā Nomas objektus un neslēdz Nomas līgumu ar Izsoles pretendentu, kurš atbilst vienam vai vairākiem Noteikumu 5.1. punktā noteiktajiem kritērijiem.
	2. Iznomātājs neiznomā Nomas objektus un neslēdz Nomas līgumu ar Izsoles pretendentu, kurš ir personālsabiedrība, ja kāds no personālsabiedrības biedriem atbilst vienam vai vairākiem Noteikumu 5.1. punktā noteiktajiem kritērijiem.

# Izsoles dalībnieku reģistrācija un Izsoles norise

* 1. Izsoli rīko Komisija un Izsoli vada Komisijas priekšsēdētājs. Izsoles gaita un Izsoles rezultātu paziņošana tiek protokolēta.
	2. Izsolē var piedalīties Izsoles dalībnieks, tā pārstāvis atbilstoši pārstāvības tiesībām vai pilnvarotā persona, taču ne vairāk kā viena persona no katra Izsoles dalībnieka.
	3. Izsoles dalībnieku **reģistrācija notiek 2023. gada 21. decembrī no plkst. 12.30 līdz plkst. 12.55 Rīgas valstspilsētas pašvaldības Pilsētas attīstības departamenta 7. stāva zālē (715. telpa), Dzirnavu ielā 140, Rīgā**. Izsoles dalībnieki vai to pilnvarotās personas Izsoles telpā uzrāda pasi vai personas apliecību. Ja Izsoles dalībnieku pārstāv uz pilnvaras pamata, pilnvarotai personai jāiesniedz Komisijas pārstāvim atbilstoša pilnvara. Ja juridisko personu, personālsabiedrību vai individuālo komersantu pārstāv persona, kuras pārstāvības tiesības nav norādītas Uzņēmumu reģistra tīmekļvietnē info.ur.gov.lv publicētajā informācijā, pārstāvim jāiesniedz pārstāvības tiesības apliecinošs dokuments, ko izsniegusi kompetentā institūcija, kas, ja attiecināms, atbilst Dokumentu legalizācijas likumā noteiktām prasībām. Reģistrētam Izsoles dalībniekam tiek izsniegts Izsoles dalībnieka kārtas numurs, atbilstoši Izsoles dalībnieku sarakstā norādītajam. Reģistrētais Izsoles dalībnieks parakstās Izsoles dalībnieku sarakstā, ar parakstu vienlaicīgi apliecinot, ka iepazinies ar Izsoles Noteikumiem.
	4. Ja Izsoles dalībnieks vai viņa pilnvarotā persona Izsoles telpā nevar uzrādīt pasi vai personas apliecību, vai atbilstošu pilnvarojumu vai pārstāvības tiesības apliecinošu dokumentu (ja pārstāvības tiesības nav norādītas Uzņēmumu reģistra tīmekļvietnē info.ur.gov.lv publicētajā informācijā), tiek uzskatīts, ka Izsoles dalībnieks nav ieradies uz Izsoli.
	5. Ierodoties uz Izsoli, klātesošajiem jāievēro/jānodrošina attiecīgajā brīdī valstī spēkā esošo noteikto epidemioloģisko prasību/ierobežojumu ievērošana. Ja Komisija konstatēs, ka prasības netiek ievērotas, attiecīgā persona, kas prasības nav ievērojusi, netiks ielaista vai tiks izraidīta no Izsoles norises vietas.
	6. **Izsoles laiks un vieta:** **2023. gada 21. decembrī, plkst. 13.00, Rīgas valstspilsētas pašvaldības** **Pilsētas attīstības departamenta 7. stāva zālē (715. telpa), Dzirnavu ielā 140, Rīgā.**
	7. Uzsākot izsoli, Komisijas priekšsēdētājs pārliecinās par Izsoles dalībnieku sarakstā iekļauto personu ierašanos. Ja Komisijas priekšsēdētājs konstatē, ka kāds no Izsoles dalībniekiem nav ieradies (t.sk. Noteikumu 6.3. punktā norādītajā gadījumā) līdz Izsoles sākumam, tas tiek ierakstīts Izsoles protokolā, un par to izdara attiecīgu atzīmi Izsoles dalībnieku sarakstā. Izsoles dalībniekam, kas iekļauts Izsoles dalībnieku sarakstā, bet līdz Izsoles sākumam nav ieradies Izsoles vietā, netiek atmaksāts samaksātais Nodrošinājums. Komisijas priekšsēdētājs paziņo, ka sākusies Izsole, nosauc savu, kā arī visu Komisijas locekļu vārdu, uzvārdu, sniedz informāciju par Nomas objektiem, paziņo Izsoles sākumcenu, summu, par kādu sākumcena tiek paaugstināta ar katru nākamo solījumu, jeb izsoles soli (turpmāk – Izsoles solis), un Izsoles kārtību.
	8. Viens Izsoles solis ir 5 000,00 EUR (pieci tūkstoši *euro* un 00 centi), kas tiek proporcionāli sadalīts atbilstoši nomas objektu skaitam un zemes vērtību zonai:
		1. Pirmā zona ir 2 000,00 EUR (divi tūkstoši *euro* un 00 centi);
		2. Otrā zona ir 1500,00 EUR (viens tūkstotis un pieci simti *euro* un 00 centi);
		3. Trešā zona ir 1000,00 (viens tūkstotis *euro* un 00 centi);
		4. Ceturtā zona ir 500,00 (pieci simti *euro* un 00 centi).
	9. Izsoles dalībnieki solīšanas procesā paceļ savu Izsoles dalībnieka kārtas numuru. Solīšana notiek tikai pa vienam Izsoles solim.
	10. Komisijas priekšsēdētājs nosauc Izsoles dalībnieka jeb solītāja kārtas numuru un piedāvāto nomas maksu. Ja neviens no solītājiem augstāku nomas maksu nepiedāvā, Komisijas priekšsēdētājs trīs reizes atkārto pēdējo piedāvāto augstāko nomas maksu un fiksē to ar āmura piesitienu. Šis āmura piesitiens noslēdz nomas tiesību iegūšanu.
	11. Ja vairāki solītāji reizē sola vienādu nomas maksu un neviens to nepārsola, tad par Izsoles dalībnieku, kurš piedāvājis augstāko nomas maksu, tiek uzskatīts tas Izsoles dalībnieks, kas Izsoles dalībnieku sarakstā reģistrēts ar mazāku Izsoles dalībnieka kārtas numuru (Pieteikumu iesniedzis agrāk), attiecīgi otrs vienādās nomas maksas solītājs tiek uzskatīts par pēdējo pārsolīto Izsoles dalībnieku.
	12. Izsoles dalībnieku sarakstā ieraksta solītāja vārdu un uzvārdu, solītāja pēdējo nosolīto nomas maksu.
	13. Katrs solītājs ar parakstu Izsoles dalībnieku sarakstā apstiprina savu pēdējo solīto nomas maksu. Ja solītājs atsakās parakstīties, par to tiek izdarīta atzīme Izsoles dalībnieku sarakstā, un attiecīgajam Izsoles dalībniekam neatmaksā Nodrošinājumu.
	14. Izsoles beigās paziņo, ka Izsole pabeigta, kā arī nosauc visaugstāko nosolīto nomas maksu un Izsoles dalībnieku, kurš ieguvis tiesības slēgt Nomas līgumu.
	15. Ja uz Izsoli ir ieradies tikai viens Izsoles dalībnieks, solīšana nenotiek un par Izsoles uzvarētāju ir atzīstams vienīgais Izsoles dalībnieks, kurš iegūst tiesības slēgt Nomas līgumu par tādu nomas maksas apmēru, ko veido Izsoles sākumcena, kas paaugstināta par vienu Izsoles soli.
	16. Pilnvaroto personu darbības Izsolē ir saistošas Izsoles pretendentiem un Izsoles dalībniekiem. Pilnvaroto personu atsaukšana vai aizstāšana ar citu Izsoles pilnvaroto personu stājas spēkā ar brīdi, kad tiek iesniegts attiecīgs atsaukšanas vai aizstāšanas dokuments.
	17. Izsoles protokolam kā pielikums tiek pievienots Izsoles dalībnieku saraksts.
	18. Komisija Izsoles protokolu un citus nepieciešamos dokumentus nodod Iznomātājam Izsoles rezultātu apstiprināšanai un Nomas līguma parakstīšanai.

# Izsoles rezultātu apstiprināšana un nomas līguma spēkā stāšanās kārtība

* 1. Iznomātājs apstiprina Izsoles rezultātus un 10 (desmit) darbdienu laikā pēc Izsoles rezultātu paziņošanas nodrošina attiecīgās informācijas publicēšanu tīmekļvietnē <https://www.rdpad.lv/> un <https://pasvaldiba.riga.lv/>.
	2. Iznomātājs Nomas līgumu piedāvā slēgt Izsoles dalībniekam, kurš piedāvājis visaugstāko nomas maksu. Gadījumā, ja uz Izsoli ieradies tikai viens Izsoles dalībnieks, Iznomātājs piedāvā šim Izsoles dalībniekam slēgt Nomas līgumu par nomas maksu, ko sastāda Izsoles sākumcena, kas paaugstināta par vienu Izsoles soli.
	3. Pēc Izsoles rezultātu apstiprināšanas, Iznomātājs 5 (piecu) darba dienu laikā rakstiski uzaicina Izsoles dalībnieku, kurš piedāvājis augstāko nomas maksu, noslēgt Nomas līgumu, vienlaicīgi informējot par drošības naudas Nomas līguma saistību izpildes nodrošināšanai apmaksu, kas sastāda 20 % (divdesmit procenti) no attiecīgā Izsoles dalībnieka nosolītās gada nomas maksas (bez PVN) (turpmāk – Drošības nauda). Uzaicinājums noslēgt Nomas līgumu uzskatāms par paziņotu Paziņošanas likumā noteiktajā termiņā.
	4. Nomas līgums jāparaksta un jāiesniedz/jānosūta Iznomātājam, kā arī Drošības nauda Iznomātājam jāsamaksā 7 (septiņu) darba dienu laikā pēc rakstiska uzaicinājuma noslēgt Nomas līgumu paziņošanas dienas. Iznomātājs Nomas līgumu paraksta pēc tam, kad saņemta Drošības nauda pilnā apmērā, kā arī Nomas līgumu parakstījis Izsoles dalībnieks, kurš piedāvājis augstāko nomas maksu.
	5. Iemaksātais Nodrošinājums tiek ieskaitīts Drošības naudā. Lai segtu Drošības naudu – 20% (divdesmit procenti) no nosolītās gada nomas maksas (bez PVN), Izsoles dalībnieks, kurš piedāvājis augstāko nomas maksu, Iznomātāja kontā iemaksā starpību starp iemaksāto Nodrošinājumu un Drošības naudu. Maksājums tiek uzskatīts par veiktu dienā, kad nauda tiek saņemta Iznomātāja kontā.
	6. Nomas līgums stājas spēkā ar tā parakstīšanas brīdi, ja Izsoles dalībnieks, kurš piedāvājis augstāko nomas maksu, ir samaksājis Drošības naudu Noteikumos noteiktajā termiņā. Nomas līgums netiek reģistrēts, ja Izsoles dalībnieks nesamaksā Drošības naudu noteiktajā termiņā.
	7. Ja noteiktajā termiņā Izsoles dalībnieks, kurš piedāvājis augtāko nomas maksu, atsakās parakstīt/neparaksta un/vai neiesniedz/nenosūta Iznomātājam Nomas līgumu vai nesamaksā Drošības naudu noteiktajā termiņā, uzskatāms, ka šis Izsoles dalībnieks atteicies no Nomas līguma slēgšanas. Šādā gadījumā Izsoles dalībnieks zaudē iemaksāto Nodrošinājumu un tiesības slēgt Nomas līgumu.
	8. Ja Izsoles dalībnieks, kurš piedāvājis augstāko nomas maksu, atsakās parakstīt/neparaksta un/vai neiesniedz/nenosūta Iznomātājam Nomas līgumu noteiktajā termiņā vai nesamaksā Drošības naudu noteiktajā termiņā (Nomas līgums netiek reģistrēts un nestājas spēkā), Iznomātājs piedāvā slēgt Nomas līgumu tam Izsoles dalībniekam, kurš piedāvājis nākamo augstāko nomas maksu par Nomas objektiem, t.i., pēdējam pārsolītajam Izsoles dalībniekam.
	9. Nomas līgums pēdējam pārsolītajam Izsoles dalībniekam jāparaksta un jāiesniedz/jānosūta Iznomātājam, kā arī Drošības nauda Iznomātājam jāsamaksā, ievērojot Noteikumu 7.4. un 7.5. punktus, Nomas līgums stājas spēkā atbilstoši Noteikumu 7.6. punktam. Ja noteiktajā termiņā pēdējais pārsolītais Izsoles dalībnieks atsakās parakstīt/neparaksta Nomas līgumu vai nesamaksā Drošības naudu noteiktajā termiņā, uzskatāms, ka pēdējais pārsolītais Izsoles dalībnieks atteicies no Nomas līguma slēgšanas. Šādā gadījumā Izsoles dalībnieks zaudē iemaksāto Nodrošinājumu un tiesības slēgt Nomas līgumu.
	10. Ne vēlāk kā pēc Nomas līguma parakstīšanas tiek atmaksāts Nodrošinājums tiem Izsoles dalībniekiem un Izsoles pretendentiem, attiecībā uz kuriem Izsoles Noteikumi tieši nenosaka, ka Nodrošinājums atmaksāts netiek.
	11. Neatmaksātais Nodrošinājums tiek ieskaitīts Rīgas valstspilsētas pašvaldības budžetā.
	12. Izsoles dalībnieks, ar kuru Iznomātājs noslēdzis Nomas līgumu, turpmāk – Nomnieks, ir tiesīgs aizstāt samaksāto Drošības naudu ar neatsaucamu no Nomas līguma izrietošo saistību izpildes garantiju, ko izsniegusi Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde, tās filiāle vai ārvalsts kredītiestādes filiāle, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, turpmāk – Kredītiestādes garantija. Kredītiestādes garantijā jābūt ietvertiem šādiem nosacījumiem: 1) garantijas summa – summa, kas sastāda 20% (divdesmit procentus) no nosolītās gada nomas maksas (bez PVN); 2) garantija ir spēkā – līdz laikam, kas sastāda 20 (divdesmit) gadus un 2 (divus) mēnešus no noslēgtā Nomas līguma spēkā stāšanās dienas; 3) garantijas summas (tās daļas) izmaksa notiek uz garantijas saņēmēja vai tā tiesību/saistību pārņēmēja rakstiska pieprasījuma pamata, kurā ietverts garantijas saņēmēja vai tā tiesību/saistību pārņēmēja apgalvojums, ka no Nomas līguma izrietošās saistības nav izpildītas, norādot neizpildīto saistību apmēru; 4) garantijā ietverama šāda (līdzvērtīga) atruna: *“Šī garantija ir pakļauta Vienotajiem pieprasījuma garantiju noteikumiem (the Uniform Rules for Demand Guarantees) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieprasījuma garantiju noteikumi, piemērojami Latvijas Republikas normatīvie akti. Jebkurš strīds, kas rodas starp Banku un Iznomātāju saistībā ar šo garantiju, izšķirams Latvijas Republikas tiesā.”*
	13. Ja Drošības nauda tiek aizstāta ar Kredītiestādes garantiju, samaksātā Drošības nauda Nomniekam tiek pārskaitīta atpakaļ 10 (desmit) darba dienu laikā pēc tam, kad Iznomātājs saņēmis atbilstošu Kredītiestādes garantiju un Nomnieka iesniegumu aizstāt Drošības naudu ar Kredītiestādes garantiju, kurā cita starpā norādīts konta numurs, uz kuru pārskaitāma Drošības nauda.
	14. Kredītiestādes garantiju Iznomātājs tiesīgs izmantot Nomas līgumam beidzoties, tai skaitā, jebkurā no Nomas līgumā paredzētās vienpusējās atkāpšanās no Nomas līguma gadījumiem, uz Kredītiestādes garantijas pamata pieprasītos un saņemtos naudas līdzekļus novirzot Nomnieka neizpildīto saistību dzēšanai, tai skaitā, nomas maksas parāda, nokavējumu procentu, līgumsoda, zaudējumu vai citu no Nomas līguma izrietošo maksājumu segšanai.

# Komisijas tiesības un pienākumi

* 1. Komisijai ir šādi pienākumi:
		1. organizēt Izsoli;
		2. izvērtēt Izsoles pretendentu Pieteikumu atbilstību Noteikumiem;
		3. atbildēt uz Izsoles pretendentu jautājumiem.
	2. Komisijai ir šādas tiesības:
		1. jebkurā brīdī izbeigt Izsoli, ja tiek konstatētas nepilnības Noteikumos;
		2. jebkurā brīdī izbeigt Izsoli, ja tiek iegūta pietiekama informācija un pārliecība, ka pastāv noruna kādu atturēt no piedalīšanās Izsolē vai starp Izsoles pretendentiem pastāv vienošanās, kas var ietekmēt Izsoles rezultātus vai gaitu.
	3. Komisijai ir arī citas no Noteikumu satura izrietošas tiesības un pienākumi.

# Nenotikusi Izsole

* 1. Iznomātājs Izsoli atzīst par nenotikušu:
		1. ja Izsolei nav iesniegts neviens Pieteikums un/vai Izsoles dalībnieku sarakstā nav iekļauts neviens Izsoles pretendents;
		2. ja neviens Izsoles dalībnieks nav pārsolījis Izsoles sākumcenu;
		3. ja Izsoles dalībnieks, kurš piedāvājis augstāko nomas maksu, un pēdējais pārsolītais dalībnieks atsakās slēgt/nenoslēdz Nomas līgumu un/vai nesamaksā Drošības naudu noteiktajā termiņā.

# Visi Noteikumu pielikumi ir to neatņemama sastāvdaļa.

Pielikumā:

1) 1. pielikums – Iznomājamās nekustamo īpašumu daļas (kuru iznomāšanai tiek rīkota nomas tiesību izsole Nr. 1);

2) 2. pielikums – Nekustamā īpašuma nomas līguma projekts ar pielikumiem;

3) 3. pielikums – Pieteikums dalībai izsolē (paraugs);

4) 4. pielikums – Nojumes tehniskā specifikācija;

5) 5. pielikums – Nojumju un Reklāmas objektu uzstādīšanas/novietošanas, uzturēšanas un nodošanas nosacījumi un kārtība;

6) 6. pielikums – Tīkla reklāmas izvietošanas līguma projekts;

7) 7. pielikums – Informatīvais paziņojums par personas datu apstrādi.